CELEX: 62018TN0431
Language: el
Date: 2018-07-12 00:00:00
Title: Υπόθεση T-431/18: Προσφυγή-αγωγή της 12ης Ιουλίου 2018 — WN κατά Κοινοβουλίου

10.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/22
            
         
      Προσφυγή-αγωγή της 12ης Ιουλίου 2018 — WN κατά Κοινοβουλίου
      (Υπόθεση T-431/18)
      (2018/C 319/26)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα-ενάγουσα: WN (εκπρόσωποι: L. Levi και A. Champetier, δικηγόροι)
      
         Καθού-εναγόμενο: Ευρωπαϊκό Κοινοβούλιο
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση του καθού-εναγομένου, της 28ης Σεπτεμβρίου 2017, με την οποία καταγγέλθηκε η σύμβαση εργασίας της προσφεύγουσας-ενάγουσας·
               
            
                  —
               
               
                  εν ανάγκη, να ακυρώσει την απόφαση του καθού-εναγομένου, της 4ης Απριλίου 2018, με την οποία απορρίφθηκε η από 7 Νοεμβρίου 2017 διοικητική ένσταση της προσφεύγουσας-ενάγουσας·
               
            
                  —
               
               
                  να υποχρεώσει το καθού-εναγόμενο να καταβάλει στην προσφεύγουσα-ενάγουσα χρηματική ικανοποίηση για την ηθική βλάβη την οποία αυτή ισχυρίζεται ότι υπέστη, εκτιμώμενη σε 20 000 ευρώ·
               
            
                  —
               
               
                  να υποχρεώσει το καθού-εναγόμενο να καταβάλει στην προσφεύγουσα-ενάγουσα το σύνολο των δικαστικών εξόδων στα οποία αυτή υποβλήθηκε στο πλαίσιο της παρούσας διαδικασίας.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα-ενάγουσα προβάλλει πέντε λόγους ακυρώσεως.
      
                  1.
               
               
                  Με τον πρώτο λόγο προβάλλονται διαδικαστικές πλημμέλειες, μεταξύ των οποίων προσβολή των δικαιωμάτων άμυνας και, συγκεκριμένα, προσβολή του δικαιώματος ακροάσεως, καθώς και παράβαση της υποχρεώσεως αιτιολογήσεως.
               
            
                  2.
               
               
                  Με τον δεύτερο λόγο προβάλλεται παράβαση των διατάξεων σχετικά με τη διαδικασία διευθέτησης και συγκεκριμένα των άρθρων 23 και 25 των μέτρων εφαρμογής του τίτλου VII του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης.
               
            
                  3.
               
               
                  Με τον τρίτο λόγο προβάλλεται παράβαση του άρθρου 1, στοιχείο δ', του ΚΥΚ, των άρθρων 21 και 23 του Χάρτη των Θεμελιωδών Δικαιωμάτων της Ευρωπαϊκής Ένωσης, καθώς και της οδηγίας 2006/54/ΕΚ (1).
               
            
                  4.
               
               
                  Με τον τέταρτο λόγο προβάλλεται πρόδηλη πλάνη εκτιμήσεως στην οποία υπέπεσε το καθού-εναγόμενο, αφορώσα τα στοιχεία που περιλαμβάνονται στις προσβαλλόμενες αποφάσεις.
               
            
                  5.
               
               
                  Με τον πέμπτο λόγο προβάλλεται παραβίαση της αρχής της χρηστής διοικήσεως και της αρχής της δικαιολογημένης εμπιστοσύνης, καθώς και παράβαση του καθήκοντος μέριμνας που υπέχει το καθού-εναγόμενο απέναντι στην προσφεύγουσα-ενάγουσα.
               
            
         (1)  Οδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (ΕΕ 2006, L 204, σ. 23).